CELEX: 62015TN0231
Language: hr
Date: 2015-05-05 00:00:00
Title: Predmet T-231/15: Tužba podnesena 5. svibnja 2015. – Haswani protiv Vijeća

29.6.2015   
            
            
               HR
            
            
               Službeni list Europske unije
            
            
               C 213/40
            
         Tužba podnesena 5. svibnja 2015. – Haswani protiv Vijeća
   (Predmet T-231/15)
   (2015/C 213/65)
   Jezik postupka: francuski
   
      Stranke
   
   
      Tužitelj: George Haswani (Yabroud, Sirija) (zastupnik: G. Karouni, odvjetnik)
   
      Tuženik: Vijeće Europske unije
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Provedbenu Uredbu Vijeća (EU) 2015/375 od 6. ožujka 2015. o provedbi Uredbe (EU) br. 36/2012 o mjerama ograničavanja s obzirom na stanje u Siriji, u dijelu u kojem se odnosi na tužitelja;
            
         
               —
            
            
               poništi Provedbenu odluku Vijeća (ZVSP) 2015/383 od 6. ožujka 2015. o provedbi Odluke 2013/255/ZVSP o mjerama ograničavanja protiv Sirije, u dijelu u kojem se odnosi na tužitelja;
            
         
               —
            
            
               slijedom navedenoga, naloži brisanje imena Georgea Haswanija iz Prilogâ gore spomenutim aktima;
            
         
               —
            
            
               naloži Vijeću isplatu iznosa od 7 00  000 eura na ime naknade svih vidova pretrpljene štete;
            
         
               —
            
            
               naloži Vijeću da snosi vlastite troškove kao i troškove tužitelja, koji zadržava mogućnost da te troškove opravda u tijeku postupka.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe pet tužbenih razloga.
   
               1.
            
            
               Prvi tužbeni razlog odnosi se na povredu prava na obranu, prava na prethodno saslušanje i prava na pravični postupak.
            
         
               2.
            
            
               Drugi tužbeni razlog odnosi se na povredu obveze obrazlaganja, s obzirom na to da je obrazloženje pobijanih akata nedovoljno i neprecizno.
            
         
               3.
            
            
               Treći tužbeni razlog odnosi se na očitu pogrešku u ocjeni i na nedostatak dokaza, s obzirom na to da nije bilo stvarne i ozbiljne osnove za određivanje mjera ograničavanja protiv tužitelja.
            
         
               4.
            
            
               Četvrti tužbeni razlog odnosi se na povredu općeg načela proporcionalnosti.
            
         
               5.
            
            
               Peti tužbeni razlog odnosi se na tužiteljev odštetni zahtjev.